กำจัดมดยกรัง กำจัดมดบินทีละตัว
จะกำจัดมดบินให้สิ้นซากได้ ต้องตามรอยกลับไปที่รัง เพราะถ้ากำจัดมดยกรัง จะเป็นวิธีแก้ปัญหาได้แบบถาวร  อย่างที่บอกว่ามดมีปีกก็คือมดธรรมดานั่นแหละ แต่จะเป็นมดตัวเมียที่พร้อมผสมพันธุ์ เตรียมสร้างรังใหม่ ไม่ใช่มดสายพันธุ์ใหม่หรือสายพันธุ์อื่นแต่อย่างใด พอเจอรังของมดบินแล้ว ก็จะเจอมดธรรมดาทั่วไปด้วย ทั้งมดงานและมด scout (หาอาหาร) เพราะงั้นถ้าอยากกำจัดมดบินให้หมดไปแบบถาวร ก็ต้องฆ่ามดธรรมดาในรังอันเป็นที่มาของมดบินด้วย พยายามตามมดกลับไปที่รังโดยการเฝ้าสังเกตการณ์ ถ้าเจอรังของมดบินที่ว่าแล้ว ก็โจมตีได้เลย แต่ถ้าหารังไม่เจอ ก็ต้องวางเหยื่อที่เป็นพิษ ให้มดมีปีกและมดธรรมดาขนกลับรังไป หรือไปตายที่รัง จนกำจัดมดตัวอื่นๆ ในรังไปในคราวเดียว ยากำจัดหรือเหยื่อกำจัดมดจะใช้กับมดมีปีกได้ผล ก็ต่อเมื่อฉลากย้ำว่าใช้กำจัดมดได้ ต้องเลือกสารพิษที่มดขนกลับไปที่รังได้ จะกำจัดได้กินวงกว้างที่สุด  เหยื่อกำจัดมดนี่แหละใช้ดีมีประสิทธิภาพที่สุด โดยเฉพาะการกำจัดมดมีปีก เพราะมดจะขนเหยื่อกลับไปที่รัง พอนางพญามดเดิมของรังกินเข้าไป ก็จะตายในที่สุด พอนางพญามดตายแล้ว ก็จะค่อยทยอยตายหมดทั้งรังในไม่ช้า เหยื่อกำจัดมดมีทั้งแบบเจล เม็ดเล็กๆ และแบบแท่นวาง ส่วนใหญ่จะใช้บริเวณที่มีเด็กและสัตว์เลี้ยงได้ปลอดภัยดี แต่ก็ควรวางไว้ไกลมือเด็กและสัตว์เลี้ยงอยู่ดี จะใช้เหยื่อกำจัดมดที่ทำจากน้ำตาลหรือโปรตีนก็ได้ แต่ละแบบก็ดึงดูดมดต่างสายพันธุ์กันไป ถ้าแบบหนึ่งไม่ได้ผล ก็เปลี่ยนไปใช้อีกแบบแทน ต้องอ่านคำแนะนำการใช้งานและข้อควรระวังให้ละเอียด แล้วทำตามอย่างเคร่งครัด เพื่อป้องกันอันตรายที่อาจเกิดขึ้นเมื่อใช้สารพิษพวกนี้ผิดวิธี ผงบอแรกซ์เป็นพิษต่อมดอย่างรุนแรง แต่ถ้าผสมน้ำตาลหรืออะไรหวานๆ เข้าไป มดจะไม่ได้กลิ่นของสารพิษ กลายเป็นขนอาหารหอมๆ หวานๆ นี้กลับรังแทน พอนางพญามดและมดที่เหลือในรังกินบอแรกซ์เข้าไปก็ตายในที่สุด  ให้ผสมผงบอแรกซ์กับน้ำตาลในสัดส่วนที่เท่ากัน แล้วค่อยๆ เติมน้ำลงไป ผสมไปเรื่อยๆ จนได้เป็น paste เหนียวข้นใช้ทาแผ่นกระดาษลัง เอาไปวางตามบริเวณที่มดมีปีกชอบมาเพ่นพ่านได้เลย มดจะตาม paste นั้นมา ถ้าทุกอย่างเรียบร้อยตามแผน ก็จะขนกลับไปแล้วตายยกรัง paste บอแรกซ์นี้มักจะแห้งไปในไม่กี่วัน ต้องคอยผสมเพิ่มถ้าแผ่นแรกกำจัดมดได้ไม่หมด มีมดบินโผล่มาอีก ถ้าในบ้านมีเด็กและสัตว์เลี้ยงต้องใช้บอแรกซ์อย่างระวัง เพราะนอกจากเป็นพิษต่อมดแล้ว ก็เป็นอันตรายต่อเด็กและสัตว์เลี้ยงด้วย พอเจอรังมดแล้ว ให้ราดน้ำเดือดใส่รังมด ตัวไหนโดนน้ำร้อนก็ถูกลวกไป ส่วนมดที่รอดก็จะแตกกระจาย ย้ายไปจากบริเวณนั้นเพราะถือว่าไม่ปลอดภัยแล้ว  น้ำร้อนน้อยไปจะไม่ได้ผล ต้องถึงขั้นเดือด พยายามต้มน้ำเต็มกา พอน้ำเดือดพร้อมใช้เมื่อไหร่ ก็ให้ยกออกจากเตา เอาไปราดใส่รังมดทันที ถ้าราดตอนน้ำกำลังเดือด จะเห็นผลที่สุด คว่ำกระถางครอบรังมดไว้ก่อนราดน้ำเดือด แล้วเทน้ำลงไปในรูระบายน้ำที่ก้นกระถาง แบบนี้เท่ากับกักมดไว้ในกระถาง ป้องกันไม่ให้มดกัดคุณตอนพยายามหนี เบคกิ้งโซดาก็เป็นอีกส่วนผสมที่ใช้กำจัดมดได้ ให้ผสมเบคกิ้งโซดากับน้ำตาลไอซิ่งเพื่อกลบกลิ่น ทำให้มดมีปีกขนกลับไปให้นางพญากับมดที่เหลือในรัง เท่านี้ก็กำจัดมดได้ยกรัง เบคกิ้งโซดาจะทำปฏิกิริยากับสารที่มีฤทธิ์เป็นกรดในตัวของมด ที่มดใช้ป้องกันตัว พอเบคกิ้งโซดาผสมกับกรดนี้ ก็จะเกิดปฏิกิริยารุนแรงจนฆ่ามดได้ในที่สุด น้ำตาลเทียมหรือสารให้ความหวานแทนน้ำตาลบางชนิดนั้นเป็นพิษรุนแรงสำหรับมด แต่เพราะกลิ่นหอมหวานเลยดึงดูดมดให้เข้ามากิน พอมดขนน้ำตาลเทียมนี้กลับไปให้นางพญาและมดตัวอื่นๆ ในรัง ก็จะกินแล้วตายกันยกรัง  Aspartame คือหนึ่งในสารให้ความหวานแทนน้ำตาลที่เป็น neurotoxin หรือสารพิษต่อระบบประสาทของมด ให้ผสมน้ำตาลเทียมเล็กน้อยกับน้ำแอปเปิ้ล โดยใส่น้ำแอปเปิ้ลแค่พอให้ส่วนผสมเหนียวข้นเป็น paste มดจะมากินบางส่วน แล้วขนกลับไปที่รัง พอมดที่เหลือในรังได้กิน ก็จะลดจำนวนประชากรอย่างรวดเร็ว แน่นอนว่ามียาฆ่าแมลงให้เลือกมากมายหลายยี่ห้อ เน้นกำจัดมดโดยเฉพาะก็มี ซึ่งยี่ห้อหรือแบบไหนฆ่ามดได้ ก็ฆ่ามดมีปีกได้เช่นกัน ถ้าอยากให้เห็นผลทันตา ต้องเลือกสเปรย์กระป๋องแบบหัวฉีดยาว เล็งง่าย  ต้องอ่านวิธีใช้และข้อควรระวังให้ละเอียด แล้วทำตามอย่างเคร่งครัด เพื่อป้องกันอุบัติเหตุและอันตรายที่อาจได้รับเมื่อใช้ผิดวิธี ห้ามเล็งยาฆ่ามดไปที่คนหรือสัตว์เลี้ยงในบ้านเด็ดขาด ยาฆ่ามดที่เลือกต้องปลอดภัยพอจะใช้ในบ้านได้ เผื่อต้องกำจัดมดบินภายในบ้าน ยาฆ่ามดที่ใช้ต้องเป็นชนิดที่มีมาตรฐานรับรองและถูกกฎหมาย น้ำมันหอมระเหยเปปเปอร์มินต์ใช้กำจัดมดได้เพราะทำให้มดขาดอากาศหายใจ ให้ผสมน้ำมันเปปเปอร์มินต์กับน้ำ และน้ำยาล้างจาน ใส่ขวดสเปรย์ เท่านี้ก็ได้ยาฆ่ามดสูตรธรรมชาติแล้ว ให้ผสมน้ำยาล้างจาน 1 ส่วน กับน้ำ 2 ส่วน ใส่ขวดสเปรย์ แล้วหยดน้ำมันหอมระเหยเปปเปอร์มินต์ลงไปหลายๆ หยด จากนั้นผสมให้เข้ากัน ใช้ฉีดพ่นใส่มดที่เห็น ไม่ว่าจะตอนเกาะหรือบินอยู่ น้ำยาล้างจานเพียวๆ ก็ใช้กำจัดมดบินได้ดี เพราะจะเหนียวเคลือบตัวไว้จนทำให้มดขาดน้ำและตายในที่สุด สูตรที่ใช้ฉีดมดบินได้สะดวกที่สุด ก็คือให้ผสมน้ำกับน้ำยาล้างจานแล้วกรอกใส่ขวดสเปรย์ทั่วไป เติมน้ำใส่ขวด แล้วบีบน้ำยาล้างจานลงไป 2 - 3 ครั้ง ผสมให้เข้ากัน ให้น้ำยาล้างจานละลายผสมกับน้ำทั่วถึง แล้วค่อยฉีดพ่นใส่มดที่เห็น ไม่ว่าจะตอนเกาะหรือบินอยู่ ดินเบากำจัดมดได้เพราะทำให้มดขาดน้ำจนตาย ต้องโรยดินเบารอบๆ แหล่งอาหารของหมด ถ้ามดเดินทับไป ก็จะถูกเศษผงแหลมละเอียดของดินเบาทิ่มแทงตามตัว และบาดเจ็บจนตายในที่สุด  ต้องใช้ดินเบาที่เป็น food grade คือเผลอเอาเข้าปากได้ไม่เป็นอันตราย จะได้โรยแถวที่เด็กและสัตว์เลี้ยงอยู่ได้ปลอดภัย โรยดินเบาบริเวณที่คิดว่ามดน่าจะขึ้น ยิ่งโรยใกล้แหล่งอาหารของมดมากเท่าไหร่ก็ยิ่งดี เพราะมดบินมักลงมาเกาะจุดที่อยู่ข้างอาหารพอดี จะไม่เกาะไกลๆ ห้ามทำให้ดินเบาเปียก ต้องแห้งอยู่เสมอ เศษผงละเอียดคมๆ จะได้มีประสิทธิภาพ เห็นผลที่สุด วิธีนี้จะได้ผลก็ต่อเมื่อมดเกาะหรือเดินทับดินเบาเท่านั้น เลยรับประกันไม่ได้ว่าจะใช้กำจัดมดบินได้ผล เพราะมดบินอาจจะหาทางเข้าถึงแหล่งอาหารแบบไม่ต้องไต่ไปตามพื้นก็ได้ แต่อย่างน้อยก็เป็นหนึ่งในอาวุธเด็ดสำหรับกำจัดมดที่น่าลอง ที่แขวนช็อตยุงจะเหมือนโคมไฟ ส่วนไม้ช็อตยุงหน้าตาเหมือนไม้เทนนิส แต่ทั้งสองอย่างนี้จะปล่อยกระแสไฟฟ้าออกมา ใช้กำจัดพวกแมลงบินๆ ได้หลายชนิดมาก และมดบินก็เป็นหนึ่งในนั้นอย่างไม่ต้องสงสัย ให้แขวนที่ช็อตยุงไว้ตามจุดที่ชอบมีมดมาบิน รอจนมดบินมาชนแล้วถูกช็อตไปเอง แต่ถ้าอดใจรอไม่ไหว หรือมดบินอยู่ในบ้าน ก็คว้าไม้ช็อตยุงมาใช้ได้ทันควัน  ที่ช็อตยุงแบบแขวนเหมาะจะใช้นอกบ้าน หรือในที่เปิดโล่ง ที่มดบินชุมๆ จนเข้ามาติดกับได้ง่ายๆ ที่สำคัญคือต้องแขวนสูงๆ ให้พ้นมือเด็กและสัตว์เลี้ยง ถึงกระแสไฟฟ้าที่ใช้ช็อตยุงจะไม่แรงจนเป็นอันตรายต่อสัตว์เลี้ยงตัวโตๆ อย่างหมาและแมว หรือกระทั่งกับเด็กๆ แต่ก็ทำให้เจ็บตัวจนตกใจได้อยู่ดี แสงของที่ช็อตยุงมักล่อให้มดบินมาติดกับอยู่แล้ว ไม่ว่าจะไม้ช็อตยุงหรือที่แขวนช็อตยุง ก็ต้องอ่านคำแนะนำการใช้งานและข้อควรระวังให้ละเอียด แล้วทำตามอย่างเคร่งครัด ถ้าเป็นไม้ช็อตยุงก็อย่าซื้อที่ถูกเกินไป เพราะเจ๊งง่าย แถมตอนชาร์จทิ้งไว้อาจไหม้คาปลั๊กได้ ให้ติดเทปรอบๆ แหล่งอาหารของมด พอมดลงมาเกาะที่เทปกาว ก็ติดหนึบแน่นอน บินไปไหนไม่รอด  จะใช้วิธีนี้ให้ได้ผล ต้องหันด้านเหนียวของเทปกาวขึ้นข้างบน และติดไว้ใกล้กับแหล่งอาหารให้มากที่สุด เพราะมดจะบินลงมาเกาะบริเวณที่ใกล้กับอาหารที่สุด ถ้าติดเทปห่างออกไปจะไม่เห็นผลเท่าที่ควร มดมีปีกก็แน่นอนว่าต้องบิน ไม่เดินไปตามพื้นเหมือนมดปกติ เพราะงั้นวิธีนี้อาจใช้ไม่ได้ผลมากเท่าที่ควร มดอาจจะบินเลยเทปไปเกาะที่อาหารเลยก็ได้ ไม่ได้ลงจอดที่เทปกาวอย่างที่เราตั้งใจ แต่ยังไงอย่างน้อยวิธีนี้ก็เป็นตัวเลือกที่ปลอดภัย ไร้สารพิษ/สารเคมี แถมฟรีอีกต่างหากถ้าใครมีเทปกาวติดบ้าน ยังไงก็ลองดูไม่เสียหายอะไร
ตามล่าหารังมด. ใช้ยาฆ่าแมลงทั่วไป. ทำกับดักจากผงบอแรกซ์และน้ำตาล. ใช้น้ำเดือด. ทำกับดักจากเบคกิ้งโซดาและน้ำตาลไอซิ่ง. กำจัดมดด้วยน้ำตาลเทียม. ใช้ยาฆ่ามดแบบกระป๋องที่ขายทั่วไป. ทำสเปรย์กำจัดมดสูตรธรรมชาติจากเปปเปอร์มินต์. ฉีดมดด้วยน้ำยาล้างจาน. โรยดินเบา (diatomaceous earth). ซื้อไม้ช็อตยุง/ที่แขวนช็อตยุง. ติดเทปดักมด.
https://www.wikihow.com/Kill-Flying-Ants https://www.wikihow.com/Kill-Flying-Ants
Attacking the Colony Killing Flying Ants One by One